# Poistenie zodpovednosti zamestnanca za škodu spôsobenú zamestnávateľovi pri výkone povolania

Členovia Odborového združenia železničiarov (OZŽ), majú možnosť využiť poistenie zodpovednosti za škodu spôsobenú zamestnávateľovi pri výkone povolania.

Poistenie ,,zodpovednosti“ má významné postavenie v posilnení životných a pracovných istôt jednotlivých členov OZŽ v súvislosti s možnými rizikami, ktorým je vystavený zamestnanec – člen OZŽ vo vzťahu k zamestnávateľovi.

,, Poistenie zodpovednosti“ pre členov OZŽ sprostredkováva spoločnosť – C.E.B., a.s., Praha 2, Lublaňská 5/57.

Medzi OZŽ a Poisťovňou Kooperativa sú exkluzívne podmienky pre členov OZŽ.

**Poistiť možno veci, ktoré zamestnanec:**

* má vo vlastníctve alebo ku ktorým má podľa zákona o štátnom podniku právo hospodárenia
* oprávnene má pri sebe
* používa podľa dohody, pokiaľ je podľa nej povinná používané veci opraviť, obstarať veci nové alebo poskytnúť peňažnú náhradu, ak budú veci poškodené alebo zničené
* prevzala pri poskytnutí služby na základe zmluvy.

**Výluky vrátené do poistenia**

poistenie sa vzťahuje aj na zodpovednosť za škodu ktorú poistený spôsobil:

* vyrobením nepodarku alebo chybnou manuálnou prácou pri montážach, opravách, úpravách a stavebných

prácach

* stratou veci
* na pneumatikách a prepravovaných veciach
* v súvislosti s vedením dopravného prostriedku
* pri činnosti konanej na základe dohody o vykonaní práce.

**Poistenie sa nevzťahuje** na zodpovednosť za škodu, ktorú poistený spôsobil zamestnávateľovi zaplatením majetkovej sankcie uloženej v dôsledku konania poisteného, s výnimkou úrokov z omeškania, sankcií uložených v súvislosti s výpočtom a poukazmi daní a poplatkov alebo poistného na verejné poistenie (zdravotné, sociálne, a pod.), sankcií za neskorú fakturáciu a úhradu faktúr.

Škoda môže vzniknúť nielen na území SR, ale aj na území členského štátu Európskej únie.

**Účastníkom poistenia sa môže stať iba člen OZŽ.**

**Výška zvolenej poistnej sumy závisí od výšky 4-mesačnej hrubej mzdy člena OZŽ.**

|  |  |  |  |  |  |
| --- | --- | --- | --- | --- | --- |
| Výška poistnej sumy | 4000 € | 5200 € | 6400 € | 9600 € | 12800 € |
| Poistné | **12 €** | **18 €** | **22 €** | **32 €** | **42 €** |

Termín úhrady poistného je **1x za rok** a to k dátumu prvého poistenia. Týmto dochádza k pokračovaniu ,,Poistenia zodpovednosti,, aj v ďalšom roku na základe vypísania Prihlášky a zaplatením sumy poistného.

V prípade zvýšenia mzdy, je možné zvýšiť aj poistnú sumu s určenou výškou poistného. Poistenec doplatí rozdiel do výšky poistnej sumy. Toto zvýšené poistné platí na dobu prvého poistenia.

V prípade poistnej udalosti, je **spoluúčasť** zamestnanca na škodevo výške **5%** **min. 20 €, max. 120 €.**

Poistenie poisteného člena OZŽ **zaniká** dňom, kedy **poistený prestal byť členom OZŽ**. Nespotrebované poistné sa nevracia.

**Postup pri poistení člena OZŽ**

**Člen** OZŽ osloví príslušného predsedu ZV OZŽ.

**Predseda (hospodár) ZV OZŽ:**

* vyplní Prihlášku k Poistnej zmluve 505037052 s poradovými číslami podľa predtlače za príslušný mesiac

(napr. od 1.5. – 31.5.20XX)

* ZO OZŽ, ktorá má viac pracovísk,( na každom bude samostatný zoznam poistencov bez poradového číslovania) sa poistenci na prihláške (poradové číslo) nečíslujú. Tieto sa očíslujú až pri zasielaní na OZŽ referát sociálno –ekonomických vzťahov
* po zaplatení poistného podľa zvolenej poistnej sumy, vydá členovi OZŽ príjmový doklad (dátum na príjmovom doklade je totožný s dátumom prijatia platby v prihláške k poistnej zmluve).
* na konci mesiaca uzavrie prihlášku k poistnej zmluve vyplnením rekapitulácie za príslušný list (v ľavo dole) a vyplnením rekapitulácie za všetky listy (v pravo hore), voľne riadky prečiarkne.
* **kópiu** prihlášky k poistnej zmluve zašle **do 15. dňa nasledujúceho mesiaca** (napr. za obdobie od 1.5 - 31.5.20XX do 15. júna 20XX), na emailovú adresu **lunakova@ozz.sk**

Kópiu prihlášky je možné zaslať aj služobnou poštou na adresu OZŽ: **Ing. Zuzana Lunáková, Vajnorská 1, 815 70 Bratislava**

* poplatok za poistenie zasiela bankovým prevodom najneskôr **do 15. dňa nasledujúceho mesiaca** na **číslo účtu**

 **OZŽ** – IBAN **SK 33 7500 0000 0040 2286 4350, variabilný symbol (VS)** je stredná časť organizačného čísla

 ZO OZŽ, príslušný mesiac a rok poistenia (napr. poistenie za mesiac máj 20XX) , organizačné číslo: 15**-1715**-

 5103, **VS** bude **17150520XX** ).

* **POZOR! Pri nezaslaní zoznamu prihlášok poistencov do 15. dňa nasledujúceho mesiaca poistenie nevznikne!**
* poistenie platí odo dňa nasledujúceho po dni, kedy bolo poistenie zaplatené, za predpokladu, že prihláška bude elektronicky ( kópia prihlášky aj služobnou poštou) odoslaná do 15. dňa nasledujúceho mesiaca na OZŽ referát sociálno – ekonomických vzťahov
* kópie príjmových dokladov za poistenie **sa nezasielajú,** slúžia na potrebu účtovníctva a účastníka poistenia
* Prihlášky na poistenie zodpovednosti zamestnanca za škodu spôsobenú zamestnávateľovi pri výkone povolania

sa uschovávajú na dobu 4 roky.

**Postup pri poistnej udalosti:**

Nepodpisovať žiaden písomný dokument. Vyžiadať si kópiu dokumentu predloženého zamestnávateľom a jeho obsah konzultovať z hľadiska obsahu a charakteru škodovej udalosti s likvidátorom C.B.E., právnikom OZŽ, zväzovým inšpektorom BOZP.

Ak je konanie o škode zo strany zamestnávateľa uzatvorené a úhrada škody je vymeraná rozhodnutím zamestnávateľa, **doporučujeme nepodpisovať** uznanie záväzku, vzhľadom k tomu, že **zamestnanci nie sú schopní posúdiť oprávnenosť výšky** nároku zamestnávateľa, ale uviesť nasledujúce vyjadrenie:

***,,Vzhľadom k tomu, že nie som schopný (á) posúdiť oprávnenosť výšky nároku zamestnávateľa, som pre tieto prípady poistený (á) a týmto poverujem poisťovňu Kooperativa vyšetrovaním prípadu a výšku škody.“***

**Poistná udalosť sa ohlási** cez predsedu ZV OZŽ na referát sociálno - ekonomických vzťahov OZŽ, ktorý postúpi škodovú udalosť sprostredkovateľovi (spoločnosti C.E.B., a. s.),,poistenia zodpovednosti.“

Plnenie vyplatené zo škodových udalostí, vzniknutých v jednom poistnom roku nesmie presiahnuť poistnú sumu dohovorenú v poistnej zmluve.

**Obnovenie poistnej sumy**

Pokiaľ v priebehu poistného obdobia došlo v dôsledku poistného plnenia ku zníženiu poistnej sumy dohodnutej pre jednu a všetky poistné udalosti, môže si poistený člen pre zvyšok poistného obdobia znovu obnoviť poistnú sumu do jej pôvodnej výšky doplatením poistného.

**K likvidácii škôd je treba doložiť doklady:**

* vyplnený formulár na uplatnenie škody
* doklad o zaplatení poistného
* potvrdenie zo mzdovej učtárne o výške hrubej mzdy za kvartál pred vznikom škody
* pracovnú zmluvu
* zápis so zamestnancom
* žiadosť o náhradu škody a uznanie záväzku
* bankové spojenie na zamestnávateľa
* vyhlásenie zamestnanca, že nebude škodu uplatňovať z iného poistenia,
* vyjadrenie poisteného ku spôsobenej škode (opis, príčina, výška) a odporúča sa riadne vyplnené hlásenie s podrobným opisom škody, so stanoviskom odborovej organizácie, vrátane podpisu predsedu odborovej organizácie a pečiatky odborovej organizácie, priemerná mesačná mzda v rozhodnom období.

**V prípade poškodeného motorového vozidla (referentské vozidlo):**

* kópia veľkého technického preukazu
* kópia vodičského preukazu
* počet najazdených km v čase pred vznikom škodovej udalosti
* príkaz k jazde a fotokópia knihy jázd zo dňa škodovej udalosti
* doklad o preškolení vodičov (zamestnávateľ)
* kópia protokolu Polície SR, ktorá dopravnú nehodu prešetrovala a registračné číslo
* v prípade havarijného poistenia (oznámenie, v ktorej poisťovni je vozidlo poistené a číslo poistky)
* vyplniť záznam o dopravnej nehode a potom ho odovzdať poisťovni
* pokiaľ sa nemôžete dohodnúť kto je vinník –je nutné volať Políciu SR
* fotodokumentáciu
* faktúra za opravu s rozpisom práce a materiálu.

Pri dopravnej nehode je poistník - člen OZŽ **povinní** vyplniť záznam o dopravnej nehode a potom ho odovzdať poisťovni. Treba sa zhodnúť na tom, kto je vinník – pokiaľ to nie je možné, je nutné volať Políciu SR. Pokiaľ nie je záznam nevyplnený, nie je určený vinník alebo záznam nie je odovzdaný, môže od poistníka - člena OZŽ poisťovňa žiadať časť vyplatenej sumy poškodenému - za sťaženie prešetrenia škodovej udalosti.

**V prípade poškodenia železničného vozidla:**

* vyhodnotenie príčin a okolností vzniku mimoriadnej udalosti (ďalej len MU),“ vydané príslušným Inšpektorátom zamestnávateľa
* fotodokumentáciu
* vyšetrovanie železničnej inšpekcie, prípadne iného nadriadeného orgánu
* vyčíslenie škody podľa faktúr.

Na území SR sa vzťahuje ,, Poistenie zodpovednosti“ aj na poškodenie vozňa inej železničnej spoločnosti napr. Nemecké železnice (DB), Rakúske spolkové železnice (ÖBB), Poľské štátne železnice (PKP) a pod.

**Škody na hnuteľných veciach**

* fotodokumentáciu rozsahu škody
* nadobúdacie doklady k poškodeným veciam
* servisnú správu o opraviteľnosti/ neopraviteľnosti zariadenia
* faktúru za opravu.

Jednotlivé prípady zodpovednosti zamestnanca za škodu sa posudzujú individuálne. Ďalšie doplňujúce doklady, má poisťovňa právo si vyžiadať v každom individuálnom prípade.

Poistenie zodpovednosti“ nerieši škody spôsobené tretej osobe (právnickej aj fyzickej), ale vždy len škodu vzniknutú zamestnávateľovi.